Bargst (Neddersassen)

Bargst () is een Gemeen in de Samtgemeen Harsfeld in’n Landkreis Stood. Se hett . 

De Gemeen Bargst hett twee Oortsdeele, dat sünd de fröheren Gemenden Bargst un Ohrens. De Dörper Frankenmoor un Lusthoop höört ok dorto.

 Historie 

Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Gemeen Bargst weer von 1964 bet 1972 Deel von de Samtgemeen Bargst. 1972 is de Samtgemeen Bargst oplööst worrn un de Gemeen keem an de Samtgemeen Harsfeld.

 Inwahnertall 

 Johr  Inwahners 1885http://www.verwaltungsgeschichte.de/stade.html  320  1910http://www.gemeindeverzeichnis.de/gem1900/gem1900.htm?hannover/stade.htm  469 1925  524  1933  636  1939  669    2005-06-30  http://www.harsefeld.de/harsefeld/buergerinfo/gemeinden/bargstedt_platt.htm  2102 2010-12-31   2058

 Religion 

Bargst is evangeelsch-luthersch präägt un billt mit de Primus-Kark en egen Kaspel.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

 Politik 
 Gemeenderoot 

+
Sitten in’n Gemeenderaat Johr  CDU  SPD  FWG  2006  6  4  3  2011  8  2  3 

 Börgermeester 

 vör 2011: Gerhard Gerken (CDU)
 na 2011: Thomas Wiebusch (CDU)

 Wapen 

Dat Wapen in Blau hett enen grönen Schildfoot, de na boven bogen is. De Schildfoot ist mit een sülvern Sweert beleggt, dat na links wiest. Op’n Schildfoot steiht en Dööpbecken mit enen Linnentwieg de dree Bläder hett. Dööpbecken un Linnentwieg sünd sülvern.

De Schildfoot wiest op den Naamdeel „Barg“ hen. Dat Sweert un de Linnenbläder staht för de ole Gerichtssteed un dat Dööpbecken för de Bargster Kark. Dat Dörp hett dat Wapen dör Erlass von dat Neddersassische Binnenministerium an’n 2. Juni 1960 kregen.

 Kultur un wat to bekieken is 

In Bargst warrt jümmer an’n eersten Advent bi de Kark Wiehnachtsmarkt fiert.

 Bowark  
De evangeelsche Kark St. Primus is 1801 fardig worrn. De eerste Toorn is 1959 dör enen nee'en Klockentoorn ersett worrn.
To bekieken is en Glasfinster, dat 1970 vun Charles Crodel in de Ehrenhall boot wurrn is.

 Weertschop un Infrastruktur 

De Volksbank Geest hett in Bargst in de Straat An de Kark 1 en Filiaal un de Kreisspoorkass Stood in de Landstraat 15.

 Scholen 

In Bargst gifft dat de Grundschool Bargst.

 Footnoten 

 Weblenken 

 Websteed von de Samtgemeen Harsfeld (hoochdüütsch)
 Websteed von enen Sportvereen Bargst (hoochdüütsch)
 Websteed von enen Sportvereen Bargst (hoochdüütsch)

Kategorie:Oort
Kategorie:Landkreis Stood